СПОРАЗУМЕНИЕ

**за**

**реда и условията за отразяване в програмите на Българското национално радио на предизборната кампания за изборите за членове на Европейския парламент от Република България, насрочени за 26 май 2019 г.**

Днес, ……….04.2019 г. в гр. София, между:

**БЪЛГАРСКОТО НАЦИОНАЛНО РАДИО**, представлявано от Александър Велев – Генерален директор, от една страна и

**ПРЕДСТАВИТЕЛИ** на партиите, коалициите и инициативните комитети, регистрирали кандидати за участие в изборите за членове на Европейския парламент от Република България, насрочени за 26.05.2019 г. от друга страна

на основание чл. 189, ал. 4 от Изборния кодекс,

**СЕ ПОДПИСА НАСТОЯЩОТО СПОРАЗУМЕНИЕ ЗА СЛЕДНОТО:**

**1. ОБЩИ РАЗПОРЕДБИ**

1.1. Отразяването на предизборната кампания по Българското национално радио ще се осъществява в съответствие с изискванията на Изборния кодекс и Решенията на ЦИК, както и всички действащи нормативни актове, относими към провеждането на избори за членове на Европейския парламент от Република България.

1.2. Формите на предизборната кампания в програмите на БНР и цените, по които се заплаща всяка предизборна форма, са определени с Постановление № 71 от 05.04.2019 г. на Министерския съвет на Република България.

1.3. Българското национално радио ще отразява обективно и справедливо проявите на кандидатите, регистрирани от партиите, коалициите и инициативните комитети, при зачитане на тяхната равнопоставеност и значимост, правата и доброто име на всеки кандидат, въз основа на правила, приети от ЦИК.

1.4. Не се допуска използването в готовите за излъчване клипове в рамките на предизборната кампания на елементи от търговска реклама, както и участието на кандидати и представители на партии и коалиции и независими кандидати в излъчваните търговски реклами.

1.5. Не се допуска излъчването на предизборни прояви на партии, коалиции и инициативни комитети, както и участия в прояви, независимо от техния характер, които могат да се интерпретират като прояви и елементи на предизборна дейност на партиите, коалициите и инициативните комитети, извън времето, определено за предизборната кампания.

1.6. Забранява се в търговска реклама да се отправят политически внушения в полза или вреда на една или друга партия, коалиция или инициативен комитет или кандидат.

1.7. БНР се задължава, при излъчване на различните форми на отразяване на предизборната кампания, да отразява обективно и справедливо проявите на партиите, коалициите и инициативните комитети, регистрирани за участие в изборите и издигнатите от тях кандидати, при зачитане на тяхната равнопоставеност и значимост, като се съобразява с правилата, приети с Решение № 94-ЕП/08.04.2019 г. на Централната избирателна комисия.

1.8. БНР няма право да излъчва анонимни материали, свързани с предизборната кампания.

1.9. БНР няма да носи отговорност за съдържанието на предоставените от партии, коалиции и инициативни комитети предизборни форми и материали. В случай, че на БНР бъде наложена санкция поради съдържанието на предизборен клип, хроника или други форми или материали за излъчване в програмите на БНР или публикуване на интернет портала на БНР, предоставени от партия, коалиция или инициативен комитет, същите се задължават да заплатят на БНР обезщетение в размер на наложената санкция.

1.10. В случай, че установи, че съдържанието на предоставен от партия, коалиция или инициативен комитет звуков или текстов материал във връзка с предизборната кампания, нарушава закона или общоприетите морални норми, БНР незабавно уведомява предоставилата материала партия, коалиция или инициативен комитет за това обстоятелство. В тези случаи БНР има право да не излъчи материала, докато съдържанието му не бъде коригирано в съответствие с изискванията на закона и общоприетите морални норми.

1.11. Безплатно от БНР ще бъдат излъчвани встъпителните и заключителните клипове, описани в т.2.2 и 2.3. и диспутите, описани в т. 3.5. и т. 3.7.

1.12. БНР има право да не излъчи или публикува платена форма на предизборна кампания съгласно това споразумение, ако заявилият излъчването или публикуването не е заплатил дължимото възнаграждение съгласно споразумението и Постановление № 71 от 05.04.2019 г. на Министерския съвет, или ако предоставеният материал не отговаря на техническите изисквания, посочени в споразумението.

1.13. Материалите за излъчване или публикуване на сайта на БНР съгласно настоящото споразумение се предоставят на БНР от упълномощени представители на партиите, коалициите и инициативните комитети и се приемат по електронна поща, по факс или срещу подпис на приносителя.

# 2. ВСТЪПИТЕЛНИ И ЗАКЛЮЧИТЕЛНИ КЛИПОВЕ

2.1. Предизборната кампания в програмите на БНР се открива и закрива с клипове на партиите, коалициите и инициативните комитети с продължителност до 40 (четиридесет) секунди, които се излъчват безплатно.

2.2. Встъпителните клипове ще се излъчат по програма „Хоризонт“ на БНР, с поредност съгласно изтегления в ЦИК на основание чл. 192, ал. 1 от Изборния кодекс жребий. Встъпителните обръщения ще бъдат излъчени на 26 април 2019 г. след емисията новини в 11.00 часа до изчерпване на изявленията. Съобразно общия брой на постъпили встъпителни обръщения, излъчванията може да бъдат прекъснати за информационна емисия от 12:00 ч., след което да продължат.

2.3.Заключителните клипове ще се излъчват по програма „Хоризонт” на БНР, съгласно изтегления в ЦИК на основание чл. 192, ал. 1 от Изборния кодекс жребий, на 24 май 2019 г. след емисията новини в 18.00 ч. Съобразно общия брой на постъпили заключителни обръщения, излъчванията може да бъдат прекъснати за информационна емисия от 19:00 ч., след което да продължат.

2.4.Съдържанието на встъпителните и заключителните клипове трябва да съответства на изискванията на Конституцията и законите в Република България. БНР няма да носи отговорност, включително и по Закона за радиото и телевизията, в случай, че предоставените за излъчване материали излизат извън законовите ограничения, добрия тон и/или правилата на морала.

2.5. Политическите партии, коалициите и инициативните комитети предоставят за излъчване встъпителните и заключителните клипове в следните срокове:

2.5.1. встъпителни клипове – до 17.00 часа на 24 април 2019 г.;

2.5.2. заключителни клипове – до 17.00 часа на 22 май 2019 г.

2.6. Записите трябва да бъдат предоставени във формат WAV 16bit 44.1 kHz. В случай, че предоставен запис надвишава определеното от закона време – **40 (четиридесет) секунди**, той се прекъсва с изтичането на 40-тата секунда.

2.7. Редът за излъчване на встъпителните и заключителните клипове в БНТ и БНР се определя от жребия, изтеглен от ЦИК. В случай че дадена партия, коалиция или инициативен комитет не предостави клип за излъчване, то нейният ред при излъчване на клипове се заема по право от следващата по ред съгласно жребия проведен от ЦИК

**3. ДИСПУТИ**

3.1. Безплатните диспути съгласно чл. 195, ал. 1 от Изборния кодекс ще се излъчват на живо по програмите „Хоризонт“ и „Христо Ботев“.

3.2. В диспутите могат да участват представители на партиите, коалициите и инициативните комитети или техните регистрирани кандидати. В един диспут може да участва само по един представител на партиите, коалициите, инициативните комитети или техен кандидат.

3.3. Времето на участниците в безплатните диспути се разпределя поравно, а в платените – според заявката на съответната партия, коалиция или инициативен комитет, като заявки се приемат до изчерпване на времето, предвидено за диспута. При определяне на времето, за всеки диспут се предвиждат 10 минути за встъпителни думи на водещия и задаване на въпроси, които не се смятат към времето, предоставено на участниците в диспута.

3.4. Партиите, коалициите и инициативните комитети, регистрирани за участие в изборите, заявяват участието на своите представители или кандидати в съответния диспут в срок най-късно до 48 часа преди началото на диспута**.**

3.5. Безплатните диспути по програма „Хоризонт” ще бъдат с тема: **„Европейски ценности и национални интереси. Ефективност на европейските институции. Социална справедливост. Европа на младите.“** и ще се излъчват както следва:

3.5.1. На 02.05.2019 г. от 10:00 до 12:00 ч., водещ Диана Янкулова – за участниците в първата четвърт от списъка на партии, коалиции и инициативни комитети, съгласно изтегления в ЦИК жребий;

3.5.2. На 13.05.2019 г. от 10:00 до 12:00 ч., водещ Силвия Великова – за участниците във втората четвърт от списъка на партии, коалиции и инициативни комитети, съгласно изтегления в ЦИК жребий;

3.5.3. На 16.05.2019 г. от 10:00 до 12:00 ч., водещ Валерия Николова – за участниците в третата четвърт от списъка на партии, коалиции и инициативни комитети, съгласно изтегления в ЦИК жребий;

3.5.5. На 20.05.2019 г. от 10:00 до 12:00 ч., водещ Петър Волгин – за участниците в последната четвърт от списъка на партии, коалиции и инициативни комитети, съгласно изтегления в ЦИК жребий.

**Забележка:** В случай, че общият брой на партиите, коалициите и регистрирани за участие в изборите, не се дели точно на четири, в диспута по т. 3.5.5. може да имат право да участват повече или по-малко участници, спрямо останалите 3 диспута. Това обстоятелство се отчита при общата продължителност на диспута по т. 3.5.5., за да се осигури равна възможност за участие в безплатните диспути на всички политически сили.

3.6. Безплатните диспути по програма „Христо Ботев” ще се излъчват както следва:

3.6.1. На 07.05.2019 г. от 08:00 до 09:00 ч. с тема: Опазване на околната среда в рамките на европейското екологично законодателство“ – водещ Любомира Константинова;

3.6.2. На 14.05.2019 г. от 08:00 до 09:00 ч. с тема: „Европейска и национална политика по отношение на мигрантите“ – водещ Ива Дойчинова;

3.6.3. На 16.05.2019 г. от 10:00 до 11:00 ч. с тема: „Европа за бизнеса“ – водещ Нина Цанева;

3.6.4. На 18.05.2019 г. от 12:30 до 13:30 ч. с тема: „Пропагандата и политическата дезинформация по време на избори“ – водещ Николета Атанасова;

3.6.5. На 20.05.2019 г. от 08:00 до 09:00 ч. с тема: „Федерален Европейски съюз или Европейски съюз на различни скорости“ – водещ Мария Христова;

3.6.6. На 22.05.2019 г. от 08:00 до 09:00 ч. с тема: „Единен европейски транспорт и инфраструктура“ – водещ Александър Райчев.

3.7. Безплатните диспути в регионалните програми на БНР ще се проведат както следва:

3.7.1. по програма **„Радио София“** – на 08.05.2019 г. от 11:00 до 12:00 ч. с тема: **„Сближаването на регионите в Европа и бъдещето на регионалната политика, която има все по-ключово значение“** – водещ Лилия Големинова;

3.7.2. по програма **„Радио София“** – на 15.05.2019 г. от 11:00 до 12:00 ч. с тема: **„Младите и Европа“** – водещ Лилия Герчева;

3.7.3. по програма **„Радио Благоевград“** на 03.05.2019 г. от 10:05 до 12:00 ч. с тема: „**Приоритети за българските евродепутати през следващите 5 години. Балансът между защитата на националните и европейските интереси**“– водещ Давид Калпачки;

3.7.5. **по програма „Радио Пловдив“ на 14.05.2019 г. от 10:00 до 11:00 ч., тема: „Бъдещето на Европа, по пътя на успеха“, водещ –Антония Попова;**

3.7.6. по програма **„Радио Варна“** – на 04.05.2019 г. от 10:00 до 11:00 ч. с тема: **„Социална Европа и/или Европа на растежа – здравеопазване, инфраструктура, екология, фондове“** – водещ Георги Бекяров.

3.7.7. по програма **„Радио Варна“** – на 18.05.2019 г. от 10:00 до 11:00 ч. с тема: **„Свободата на придвижване и трудовите пазари. Пакетът „Мобилност“** – водещ Валери Великов.

3.7.8. по програма **„Радио Бургас“** на 03.05.2019 г. от 14:00 до 15:00 ч., тема: **„Основни приоритети в работата на бъдещите евродепутати. Горещите теми пред следващия Европарламент. Важните проекти за България през следващия програмен период 2021-2027г.“**, водещ – Мариян Иванов;

3.7.9. по програма **„Радио Кърджали“** – на 03.05.2019 г. от 10:00 до 11:00 ч. с тема: **„Предизвикателства пред Европейския съюз и мястото на България. Национален интерес и общоевропейски политики“** *(за парламентарно представени партии и коалиции и партии и коалиции, които имат избрани с техните кандидатски листи членове на Европейския парламент)*– водещ Станислава Георгиева;

3.7.10. по програма **„Радио Кърджали“** – на 07.05.2019 г. от 10:00 до 11:00 ч. с тема: **„Предизвикателства пред Европейския съюз и мястото на България. Национален интерес и общоевропейски политики“** *(за партии и коалиции, които не са парламентарно представени и нямат избрани с техните кандидатски листи членове на Европейския парламент и инициативни комитети)* – водещ Илияна Типова;

3.7.11. по програма **„Радио Стара Загора“** – на 02.05.2019 г. от 10:05 до 10:55 ч. с тема: **„Националните приоритети и тяхното отстояване в Европейския парламент“** – водещ Нели Ангелова;

3.7.12. по програма **„Радио Видин“** – на 07.05.2019 г. от 9:15 до 10:30 ч. с тема: **„Могат ли гражданите на ЕС, през парламента да влияят и да променят политиките на съюза. Какви са възможностите? Как гражданите да имат участие в този процес и имат ли доверие на институцията? Смисълът на участие в изборния процес“** – водещ Цветомир Цветанов;

3.7.13. по програма **„Радио Шумен“** – на 09.05.2019 г. от 13.05 до 14.00 ч. с тема: **„Предизвикателствата пред Европейския съюз. Европа като федерация или съюз на суверенни нации“** – водещ Стоян Стоянов;

3.8. При заявено участие за даден диспут от страна на повече от 7 партии, коалиции или инициативни комитети, редът за участие се определя по следния начин:

3.8.1. При заявено участие от страна на 8 до 14 партии, коалиции или инициативни комитети, диспутът се разделя на две равни по време части с равен брой участници;

3.8.2. При заявено участие от страна на 15 до 21 партии, коалиции или инициативни комитети, диспутът се разделя на три равни по време части с равен брой участници;

3.8.3. При заявено участие от страна на 22 или повече партии, коалиции или инициативни комитети, диспутът се разделя на четири равни по време части с равен брой участници;

3.8.4. Разпределението на участниците в частите на диспута се определя съгласно жребия, проведен от ЦИК.

3.8.5. когато участниците не могат да се разпределят поравно в частите на диспута, в последната част от диспута ще има един участник повече, като времетраенето на частите на диспута се съобразява, така че всички участници в даден диспут да имат равно време.

3.9.Платените радиодиспути по програма „Хоризонт“ ще се излъчват както следва:

3.9.1. На 30.04.2019 г. от 17:30 до 18:00 ч. с тема: „Медии и виртуална реалност. Свобода на изразяване, фалшиви новини, медийна грамотност“ – водещ Ирина Недева;

3.9.2. На 01.05.2019 г. от 14:30 до 15:00 ч. с тема: „Новият европейски бюджет и бъдещето на еврофондовете – колко, къде и за какво с парите на европейските данъкоплатци?“ – водещ Даниела Големинова;

3.9.3. На 02.05.2019 г. от 8:30 до 9:00 ч. с тема: „Храни, селско стопанство, стандарти“ – водещ Веселина Миланова;

3.9.4. На 07.05.2019 г. от 17.30 до 18:00 ч. с тема: „Опазване на околната среда и борба с изменението на климата. Екополитики“ – водещ Людмила Железова;

3.9.5. На 08.05.2019 г. от 14:30 до 15:00 ч. с тема: „Европа за всички или Европа на богатите? Разделителната линия – неравенство в доходите“ – водещ Даниела Якова;

3.9.6. На 09.05.2019 г. от 8:30 до 9:00 ч. с тема: „Младежки политики, образование, професионална реализация, иновации“ – водещ Лора Търколева;

3.9.7. На 12.05.2019 г. от 11:00 до 12:00 ч. с тема: **„Проектът Европа – доверие, реформи, популизъм“** *(дебат между водачи на листи и кандидати издигнати от инициативни комитети)*– водещ Явор Стаматов;

3.9.8. На 14.05.2019 г. от 17.30 до 18:00 ч. с тема: „Дебатите за България в еврозоната – по-добър жизнен стандарт или продължаваща бедност?“ – водещ Лъчезар Цветков;

3.9.8. На 15.05.2019 г. от 14:30 до 15:00 ч. с тема: „Брекзит – провал на европейската идея или нова ера за Обединена Европа“ – водещ Петър Волгин;

3.9.9. На 17.05.2019 г. от 8:30 до 9:00 ч. с тема: „Застаряващата Европа. Демографска политика. Стимулиране на раждаемостта, подпомагане на младите и многодетните семейства, платено майчинство“ – водещ Диана Дончева;

3.9.10. На 21.05.2019 г. от 17:30 до 18:00 ч. с тема: „Миграция, бежанци, опазване на границите. Визии за политиките за сигурност“ – водещ Диана Янкулова;

3.9.11. На 22.05.2019 г. от 14.30 до 15:00 ч. с тема: „Българският дневен ред в Европейския съюз“– водещ Снежана Иванова;

3.9.12. На 23.05.2019 г. от 8:30 до 9:00 ч. с тема: „Корупция. Върховенство на закона. Ролята на Европейската прокуратура“ – водещ Силвия Великова;

3.10.Платените радиодиспути по програма „Христо Ботев“ ще се излъчват както следва:

3.10.1. На 04.05.2019 г. от 12:30 до 13:30 ч. с тема: „Свободата на медиите“ – водещ Николета Атанасова;

3.10.2. На 08.05.2019 г. от 10:00 до 11:00 ч. с тема: „Външна политика на Европейския съюз“ – водещ Александър Райчев;

3.10.3. На 09.05.2019 г. от 10:00 до 11:00 ч. с тема: „Двоен стандарт в Европа - продукти (хранителни, козметични, почистващи), диктат на центъра срещу периферията в дискусиите около пакет „Мобилност 1“ и пакет „Мобилност 2“ – водещ Ива Дойчинова;

3.10.4. На 13.05.2019 г. от 10:00 до 11:00 ч. с тема: „Европейски стълб на социалните права - пазар на труда, условия на труд, социални системи за защита и приобщаване“ – водещ Мария Христова;

3.10.5. На 20.05.2019 г. от 10:00 до 11:00 ч. с тема: „Европейска и национална сигурност“ – водещ Александър Райчев;

3.10.6. На 23.05.2019 г. от 10:00 до 11:00 ч. с тема: „Дигитализацията, младите и бъдещето на Европа“ – водещ Нина Цанева.

3.11. **Платените** радиодиспути в регионалните програми на БНР ще се излъчват както следва:

3.11.1. по програма **„Радио София“** – на 09.05.2019 г. от 11:00 до 12:00 ч. с тема: **„Иновациите като двигател за повишаване на конкурентоспособността и възможност за разкриване на нови работни места“** – водещ Добринка Добрева;

3.11.2. по програма **„Радио София“** – на 23.05.2019 г. от 11:00 до 12:00 ч. с тема: **„Мобилност и транспорт в ЕС“** – водещ Константин Лавсов;

3.11.3. по програма **„Радио Благоевград“** на 10.05.2019 г. от 10:05 до 11:00 ч. с тема: **„Бъдещето на Европа. Обединена Европа или Европа на нациите“** – водещ Давид Калпачки;

3.11.4. по програма **„Радио Благоевград“** на 17.05.2019 г. от 10:05 до 11:00 ч. с тема: **„Европа – равни права, равни доходи и равни икономически възможности. Как?“** – водещ Давид Калпачки;

3.11.5. по програма **„Радио Пловдив“** на 02.05.2019 г. от 10:00 до 11:00 ч., тема: **„Просперираща Европа – икономика, енергетика, финанси, еврофондове“**, водещ – Емил Костов;

3.11.6. по програма **„Радио Пловдив“** на 09.05.2019 г. от 10:00 до 11:00 ч., тема: **„Социална Европа - здравеопазване, образование, доходи“**, водещ – Иванка Петкова;

3.11.7. по програма **„Радио Пловдив“** на 16.05.2019 г. от 10:00 до 11:00 ч., тема: **„Сигурна Европа – правосъдие, външна политика и сигурност“**, водещ – Антоанета Петричанска;

3.11.8. по програма **„Радио Пловдив“** на 23.05.2019 г. от 10:00 до 11:00 ч., тема: **„Защита на българския интерес в ЕП, Европа на бъдещето“** , водещ –Елена Крушкова;

3.11.9. по програма **„Радио Варна“** – на 11.05.2019 г. от 10:00 до 12:00 ч. с тема: **„Евроскептицизмът и бъдещето на Европейския съюз след Брекзит“** – водещ Валери Великов;

3.11.10. по програма **„Радио Бургас“** на 08.05.2019 г. от 14:00 до 15:00 ч., тема: **„За“ и „Против“ влизането на страната ни в еврозоната. Плюсове и минуси за страната ни. Как ще се промени стандарта на живот при бъдещото приемане на еврото“**, водещ – Десислава Златева;

3.11.11. по програма **„Радио Бургас“** на 15.05.2019 г. от 14:00 до 15:00 ч., тема: **„Какви трябва да бъдат европейските политики и регулации за подобряването на чистотата на въздуха. Основни приоритети в евро директивите по oколна среда и водите“**, водещ – Мариян Иванов;

3.11.12. по програма **„Радио Бургас“** на 22.05.2019 г. от 14:00 до 15:00 ч., тема: **„Каква трябва да бъде политиката на ЕС спрямо мигрантите? Трябва ли да се изграждат бежански лагери и да се приемат мигранти в страната ни? Какво трябва да бъде отношението на ЕС към Турция относно мигрантите- трябва ли да се продължи споразумението за недопускане на нова мигрантска вълна?“**, водещ – Десислава Златева;

3.11.13. по програма **„Радио Кърджали“** на 09.05.2019 г. от 10:00 до 11:00 ч., тема: **„Икономическо развитие на България и Европейски съюз. Плюсове и минуси“**, водещ – Станислава Георгиева;

3.11.14. по програма **„Радио Кърджали“** на 16.05.2019 г. от 10:00 до 11:00 ч., тема: **„Кохезионна политика на Европейския съюз. Възможности за развитие на регионите в България“**, водещ – Петя Тенева;

3.11.15. по програма **„Радио Кърджали“** на 22.03.2019 г. от 10:00 до 11:00 ч., тема: **„Политика на Европейския съюз в сферата на земеделието. Възможности за устойчиво развитие на селските райони в България“**, водещ – Илияна Типова;

3.11.16. по програма **„Радио Стара Загора“** на 09.05.2019 г. от 10:05 до 10:55 ч., тема: **„Развитие на енергетиката и бъдещето на топлоелектрическите централи“**, водещ – Таня Балабанова;

3.11.17. по програма **„Радио Стара Загора“** на 16.05.2019 г. от 10:05 до 10:55 ч., тема: **„Приоритетите на Европейския съюз в следващия бюджетен период. Кои сфери се нуждаят от повече подкрепа и активни европейски политики“**, водещ – Диана Абрашева;

3.11.18. по програма **„Радио Стара Загора“** на 23.05.2019 г. от 10:05 до 10:55 ч., тема: **„Преодоляване на младежката безработица. Младите хора-Европа и българското образование“**, водещ – Живко Иванов;

3.11.19. по програма **„Радио Видин“** – на 14.05.2019 г. от 9:15 до 10:30 ч. с тема: **„Кохезионната политика на Европейския съюз като фактор за гарантиране на равни възможности за реализация и развитие на европейските граждани и региони – демография, инвестиции, подобряване на бизнес средата, развитие на малкия и средния бизнес. Перспективи за развитие на туризма, земеделието, екологията и качеството на живот“** – водещ Цветомир Цветанов;

3.11.20. по програма **„Радио Видин“** – на 21.05.2019 г. от 9:15 до 10:30 ч. с тема: **„Демографски проблеми и заетост, равни възможности и подобрение достъпа до знания. Нови стимули за работните места, растеж и инвестиции за подобряване на благосъстоянието, сигурността и жизнената среда на хората от Северозападна България – какви са необходимите законодателни решения“** – водещ Цветомир Цветанов;

3.11.21. по програма **„Радио Шумен“** – на 16.05.2019 г. от 13.05 до 14.00 ч. с тема: **„Европа – на няколко скорости“** – водещ Невена Николова;

3.11.22. по програма **„Радио Шумен“** – на 23.05.2019 г. от 13.05 до 14.00 ч. с тема: **„Еврофондовете– инструменти за икономически растеж и по-добра инфраструктура“** – водещ Миглена Стефанова;

3.12. Участниците в диспутите се определят от партиите, коалициите и инициативните комитети. Техните имена се изпращат в БНР от представляващия съответната партия, коалиция или комитет, заедно със заявката за участие в съответния диспут. Времето за участие в диспута се разпределя поравно между участниците при безплатните диспути и съобразно заявката – при платените.

3.13. Заявките за участие в платените диспути се приемат по реда на тяхното подаване. След изчерпване на цялото предвидено време за даден платен диспут, последващи заявки за участие в същия не се приемат, като заявилите участие се уведомяват за това обстоятелство в срок от 12 часа след подаването на заявката. За всеки диспут се предвиждат 10 минути за встъпителни думи на водещия и задаване на въпроси. Това време не може да се заявява от представителите на партии, коалиции и инициативни комитети.

3.14. Участниците в диспута трябва да бъдат в сградата на БНР най-малко 30 минути преди началото му. Те се легитимират с лична карта.

3.15. Заплащането на сумите, дължими за участие в платените диспути, се извършва авансово, преди началото на съответния радиодиспут.

3.16. Диспутите протичат под формата на отговори от страна на участниците на задавани от водещия въпроси. Водещият следи всеки от участниците да получи равна възможност за участие в диспута, като предоставя еднакво време за отговор на всеки участник. Редът за встъпителните и заключителните изявления в диспута се определя съгласно изтегления от ЦИК жребий.

3.17. Участниците в диспута имат свобода за преценка на времето, необходимо им за отговор на отделните въпроси, като общото време за отговори на всеки участник се следи от водещия, който носи отговорност за спазване на принципа на равнопоставеност на всички участници в диспута.

3.18. Участниците в диспута се задължават да спазват дискусионната форма на диспутите и да не използват предоставеното време за едностранни изявления, освен в случаите на т. 3.20.

3.19. Една партия, коалиция или инициативен комитет може да заяви участие за не повече от 10 минути в рамките на един платен диспут, с изключение на диспута по т. 3.9.7., в който една партия, коалиция или инициативен комитет може да заяви участие за не повече от 15 минути.

3.20. При заявяване на участие за конкретен диспут само от един участник, диспутът не се провежда, а на участника се предоставят до 10 минути, в които същият да направи изявление.

3.21. Всеки диспут, при предварително съгласие на всички участници в него, ще бъдат излъчван на живо на страницата на БНР с адрес www.bnr.bg.

3.22. Съобразно технологичната възможност, определени диспути може да се излъчват на интернет страницата на БНР с картина от студиото, за което участниците в диспута се предупреждават предварително.

3.23. В случай, че даден водещ няма възможност да води даден диспут поради здравословни или други причини, които не могат да бъдат вменени във вина на водещия или на БНР, диспутът ще се води от друг водещ, измежду екипа на съответната програма. БНР уведомява партиите, коалициите и инициативните комитети за такива обстоятелства незабавно след тяхното научаване.

# 4. ПРЕДИЗБОРНИ ХРОНИКИ

4.1. БНР ще отразява предизборните прояви на партиите, коалициите и инициативните комитети чрез излъчване на материали с времетраене до 3 (три) минути в рубрика „Предизборна хроника“.

4.2. Предизборната хроника се излъчва в периода на предизборната кампания в следните часови пояси:

4.2.1. по програма **„Хоризонт”** – всеки ден от 06:35, 11:05, 13:05 и 20:05 ч.;

4.2.2. по програма **„Радио София“** – всеки делничен ден от 16:30 ч.;

4.2.3. по програма **„Радио Благоевград“** – всеки ден след приключване на информационните емисии в 08:00, 9:00, 10:00, 13:00, 15:00, 17:00, 19:00 и 20:00 часа;

4.2.4. по програма **„Радио Пловдив“** – всеки ден на всеки кръгъл час от 6.00 до 20.00 часа след емисиите новини;

4.2.5. по програма **„Радио Варна “** – всеки ден от 8:45, 12:45 и 17:45 ч.;

4.2.6. по програма **„Радио Бургас“** – всеки ден от 8:10 и 17:10 ч.;

4.2.7. по програма **„Радио Кърджали“** – всеки ден от 10:05, 13:05 часа и 19:05 часа ч.;

4.2.8. по програма **„Радио Стара Загора“** всеки ден от 7:32, 9:32 и 18:32 ч.;

4.2.9. по програма **„Радио Видин“** – всеки ден след емисията новини от 8:00, 10:00, 11:00, 13:00, 14:00, 16:00, 17:00 и 18:00 ч.;

4.2.10. по програма **„Радио Шумен“** – всеки ден след емисията новини в 8:00 ч., 10:00 ч., 13:00 ч. и 17:00 ч.

4.3. Рубриката ще бъде обозначена в началото и в края със звуков сигнал. Редът за участие в предизборните хроники се определя съгласно изтегления в ЦИК жребий, като ежедневно се прилага принципът на ротация.

4.4. Информации и заявки за излъчване на материали в рубриката „Предизборна хроника” се предоставят както следва:

4.4.1. за емисиите преди 15.00 часа – най-късно **до 16.00 часа на предходния ден;**

4.4.2. за емисиите след 15.00 часа – най-късно **до 12.00 часа на същия ден.**

4.5. Заплащането на дължимите суми за излъчване на хрониките се извършва авансово, в срок до 24 часа преди излъчване на съответната хроника.

4.6. При изпращане на готови звукови файлове, същите следва да са във формат WAV 16bit 44.1 KHz., освен когато това е технологично невъзможно поради естеството на записа. БНР не носи отговорност за излъчването на материалите при неспазване на тези изисквания.

## 5. ПРЕДИЗБОРНИ КЛИПОВЕ

5.1. Извън времето за излъчване на предизборни предавания по раздел ІІ-ри, ІІІ-ти и IV-ти, страните се съгласяват предизборната кампания на партиите, коалициите и инициативните комитети, регистрирани в ЦИК, да бъде отразявана чрез излъчване на предизборни агитационни клипове с продължителност **до 1 (една) минута.**

5.2. Клиповете по т. 5.1. ще се излъчват в програмите на БНР както следва:

5.2.1. по програма **„Хоризонт“** – всеки ден на всеки кръгъл час от 06:00 до 22:00 часа, с изключение на часовете, в които се излъчват диспути или предизборна хроника;

5.2.2. по програма **„Радио София“** – ежедневно, след излъчване на рекламните блокове;

5.2.3. по програма **„Радио Благоевград“** – всеки ден след приключване на информационните емисии в 08:00, 9:00, 10:00, 13:00, 15:00, 17:00, 19:00 и 20:00 часа;

5.2.4. по програма **„Радио Пловдив“** – на всеки кръгъл час след емисиите новини и предизборните хроники;

5.2.5. по програма **„Радио Варна “** – всеки ден на всеки кръгъл час от 06:00 до 19:00 ч. след емисиите новини, с изключение на часовете за провеждане на диспути;

5.2.6. по програма **„Радио Бургас“** – всеки ден от 8:00 ч.; 13:00 ч. и 15:00 ч., след информационните емисии, с изключение на часовете за провеждане на диспути;

5.2.7. по програма **„Радио Кърджали“** – всеки ден от 7:05 часа, 9:05 часа, 18:05 часа;

5.2.8. по програма **„Радио Стара Загора“** –всеки ден на всеки кръгъл час от 06:00 до 23:00 ч. след емисиите новини, с изключение на часовете за провеждане на диспути;

5.2.9. по програма **„Радио Видин“** – всеки ден след емисията новини от 8:00, 10:00, 11:00, 13:00, 14:00, 16:00, 17:00 и 18:00 ч.;

5.2.10. по програма **„Радио Шумен“** – всеки ден на всеки кръгъл час, след емисиите новини и хрониките.

5.3. Редът за излъчване на предизборните клипове се определя съгласно изтегления в ЦИК жребий, като ежедневно се прилага принципът на ротация.

5.4.Клиповете по този раздел се заплащат авансово в срок до 24 часа преди заявения час на излъчване по Тарифата, определена с Постановление № 71/05.04.2019 г. на Министерския съвет на Република България.

5.5.Съдържанието на клиповете следва да съответства на изискванията на Конституцията и действащите закони в Република България. БНР няма да носи отговорност, включително и по Закона за радиото и телевизията, в случай, че посланията излизат извън законовите ограничения, добрия тон и морала.

5.6. Клиповете се предоставят за излъчване на запис **най-късно 24 часа преди предвиденото излъчване.** Записът трябва бъде във формат WAV 16bit 44.1 kHz.

5.7. БНР не носи отговорност за излъчването на клиповете при неспазване на изискванията по предходната точка от страна на партия, коалиция или инициативен комитет.

5.8. Една партия, коалиция или инициативен комитет не може да заявява излъчване на повече от един клип или повтаряне на клип в рамките на един предизборен блок.

**6. ДРУГИ ПЛАТЕНИ ФОРМИ**

6.1. Освен изброените по-горе форми за отразяване на предизборната кампания по програмите на БНР, партиите, коалициите и инициативните комитети могат на основание чл.189, ал.1 от Изборния кодекс да използват и други форми за отразяване, като:

6.1.1. интервю - с времетраене до 3 (три) минути;

6.1.2. визитка – с времетраене до 3 (три) минути;

6.1.3. платен репортаж – с времетраене до 3 (три) минути;

6.2. Формите по т. 6.1. ще се излъчват в програмите на БНР както следва:

6.2.1. по програма **„Хоризонт“–** всеки ден на всеки кръгъл час от 06:00 до 22:00 часа, с изключение на часовете, в които се излъчват диспути или предизборна хроника;

6.2.2. по програма **„Радио София“:**

6.2.2.1. визитки на кандидатите – всеки делничен ден от 08:00 до 9:00 часа;

6.2.2.2. Предизборни интервюта и репортажи: всеки делничен ден от 08:00 до 11:00 часа и от 14:00 до 17:00 часа.

6.2.3. по програма **„Радио Благоевград“** – след приключване на информационните емисии в 08:00, 9:00, 10:00, 13:00, 15:00, 17:00, 19:00 и 20:00 часа

6.2.4. по програма **„Радио Пловдив“** – в обособени блокове на всеки час, с изключение на часовете за провеждане на диспути, всеки делничен ден от 6:00 – 12:00, 13:00 – 20:00 часа, а в събота и неделя от 8:00 – 11:00, както и 16: 00 – 20:00 часа;

6.2.5. по програма **„Радио Варна“** – всеки ден на всеки кръгъл час от 06:00 до 19:00 ч. след емисиите новини, с изключение на часовете за провеждане на диспути.

6.2.6. по програма **„Радио Бургас“** – всеки ден от 8:00 ч.; 13:00 ч. и 15:00 ч., след информационните емисии, с изключение на часовете за провеждане на диспути;

6.2.7. по програма **„Радио Кърджали“** – всеки ден от 11:05 и от 17:05 ч.;

6.2.8. по програма **„Радио Стара Загора“:**

6.2.8.1. интервю – всеки ден от 8:32 и 16:32 ч.;

6.2.8.2. визитка – всеки ден от 13:32 ч.;

6.2.8.3. платен репортаж –всеки ден от 9:32, 15:32 и 19:32 ч.;

6.2.9. по програма **„Радио Видин“** – всеки ден след емисията новини от 8:00, 10:00, 11:00, 13:00, 14:00, 16:00, 17:00 и 18:00 ч.;

6.2.10. по програма **„Радио Шумен“** – всеки ден в следните часове: 08:15 ч.; 09:15 ч.; 10:15 ч.; 13:15 ч.; 14:15 ч.; 15:15 ч.; 16:15 ч. и 21:15 ч.

6.3. Заплащането на формите по т. 6.1. се извършва авансово в срок от 24 часа преди заявения час на излъчване, по цени съгласно Тарифата, приета с Постановление № 71/05.04.2019 г. на Министерския съвет на Република България.

6.4.Съдържанието на формите по настоящия раздел трябва да съответства на изискванията на Конституцията и законите на Република България. БНР няма да носи отговорност, включително и по Закона за радиото и телевизията, в случай, че посланията излизат извън законовите ограничения, добрия тон и/или правилата на морала.

6.5. Материалите за всички форми по т. 6.1. се предоставят за излъчване на запис или публикуване **най-късно 24 часа преди предвиденото излъчване или публикуване.** Записите трябва да са във формат WAV 16bit 44.1 kHz.

6.6. БНР не носи отговорност за излъчването на материалите при неспазване на изискванията по предходната точка от страна на партия, коалиция или инициативен комитет.

**7. ИНТЕРНЕТ ПОРТАЛ НА БНР**

7.1. БНР ще отразява предизборната кампания на своя интернет портал www.bnr.bg, където се предоставят следните възможности за публикуване на платено съдържание:

7.1.1. банери в 4 (четири) различни формата, съгласно Постановление № 71/05.04.2019 г.;

7.1.2. ПР материали (текстови);

7.1.3. ПР материали, придружени със звукови файлове;

7.1.4. позициониране на видеоклип на сайта на БНР и на канала на БНР в YouTube;

7.1.5. заснемане и монтаж от екип на БНР на видеоклип с представяне на кандидат и отговори на предварително определени въпроси и публикуването на клипа на сайта на БНР и в профилите на БНР в социалните мрежи (YouTube, Facebook, Instagram).

7.2. Заплащането на формите по т. 7.1. се извършва авансово преди публикуване на съответния материал, по цени съгласно Тарифата, приета с Постановление № 71/05.04.2019 г. на Министерския съвет на Република България

7.3.Съдържанието на предоставените от партиите, коалициите и инициативните комитети материали по настоящия раздел трябва да съответства на изискванията на Конституцията и законите на Република България. БНР няма да носи отговорност, включително и по Закона за радиото и телевизията, в случай, че посланията излизат извън законовите ограничения, добрия тон и/или правилата на морала.

**8. ДРУГИ РАЗПОРЕДБИ**

8.1. Предизборните форми се излъчват според подадените заявки до изчерпване на същите, освен когато друго е изрично предвидено в това споразумение. Когато в даден часови пояс е предвидено време за няколко различни вида предизборни форми, те се излъчват в следната последователност: диспути, хроники, клипове, други форми. Когато в програмата е предвидена емисия новини на кръгъл час, излъчването на предизборните форми започва непосредствено след края на емисията.

8.2. Когато новинарските емисии на кръгъл час попадат в периода на диспут, същият се прекъсва за излъчване на новините и продължава непосредствено след тях. Прекъсването не се отразява на предвидената обща продължителност на диспута и на времето на всеки участник в него.

8.3. Предизборните клипове, както и другите форми по раздел VI-ти, могат да бъдат изработениот БНР на основание договор за изработка, сключен между БНР и поръчващия, срещу заплащане съгласно Тарифата на БНР, действаща към момента на подаване на заявката.

8.4. Заявки за изработване на встъпителни клипове от БНР се приемат до 12:00 часа на 23.04.2019 г., а на заключителни клипове до 12:00 часа на 21.05.2019 г.

8.5. Срокът за изработване на всички останали клипове и други форми е не по-малко от три дни от сключването на договора за изработка.

8.6. Страните приемат, че БНР ще изпълнява заявки за репортажно отразяване на предизборни прояви само в населени места, където има кореспондентска мрежа (съгласно списък, приложен към споразумението). Прояви, провеждани в други населени места, ще бъдат включвани в рубриката „Предизборна хроника“ само във вид на текст, предоставен от съответния предизборен щаб или чрез интервю по телефона.

8.7. Заявки за участие в предизборната кампания по програмите на БНР се приемат както следва:

8.7.1. за програми „Хоризонт“, „Христо Ботев“ и „Радио София“ на телефони 02 9 336 620 и 9 336 621 и на е-mail адрес [izbori.reklama@bnr.bg](mailto:izbori.reklama@bnr.bg) ;

8.7.2. За РРС Благоевград – тел. 073/ 88 53 50, 073/88 95 107; e-mail: [reklama.blg@bnr.bg](mailto:reklama.blg@bnr.bg);

8.7.3. За РРС Стара Загора – тел. 042/ 61 64 31 и 042/ 61 64 32; e-mail: [reklama@radio-sz.net](mailto:reklama@radio-sz.net);

8.7.4. За РРС Видин – тел.: 094/69 17 20, e-mail: [office.vidin@bnr.bg](mailto:office.vidin@bnr.bg) и [reklama.vidin@bnr.bg](mailto:reklama.vidin@bnr.bg);

8.7.5. За РРС Шумен – тел. 054/855 121; e-mail: prodanova.v@bnr.bg;

8.7.6. За РРС Пловдив – тел. 032 605 880, e-mail: reklama.plovdiv@bnr.bg;

8.7.7. За РРС Варна – тел. 052 664462, 052 664488; e-mail: reklama.varna@bnr.bg;

8.7.8. За РРС Бургас – тел. 056 894006, e-mail: reklama.burgas@bnr.bg;

8.7.9. За РРС Кърджали – тел. 0361 22478 и 0361 22483, e-mail: radio.kj@bnr.bg.

8.8. Всички предизборни материали, подготвяни от екипите на БНР, се осъществяват в съответствие с техническите и технологични възможности на БНР, като излъчването на хроники, интервюта и други форми се осъществява най-рано 2 часа след приключване на отразяваното събитие;

8.9. В една хроника се отразява само една озвучена проява на съответната политическа партия, коалиция от партии или инициативен комитет.

8.10. Кореспонденцията между БНР и подписалите споразумението партии, коалиции и инициативни комитети се осъществява:

8.10.1. до БНР – чрез посочените в т. 8.7. данни за контакт или чрез писмо, адресирано до гр. София, бул. „Драган Цанков“ № 4;

8.10.2. до партиите, коалициите и инициативните комитети – чрез посочените при регистрацията им в ЦИК данни за контакт.

8.11. Регистрираните в ЦИК партии, коалиции и инициативни комитети могат да се присъединяват към настоящото Споразумение. Всяка партия, коалиция или инициативен комитет може с писмена декларация да декларира, че е запозната с условията на това споразумение и приема същите. От момента на подписване на декларацията и депозирането ѝ в БНР или която и да е регионална радиостанция на БНР, за съответната партия, коалиция или инициативен комитет възникват всички права и задължения, като от подписване на споразумението. БНР има право да проверява декларираните обстоятелства и може да откаже участието на партия, коалиция или инициативен комитет в отразяването на предизборната кампания в програмите на БНР, ако установи, че са декларирани неверни обстоятелства.

8.12. Настоящото споразумение се състави и подписа в три еднообразни екземпляра – по един за Българското национално радио, Централната избирателна комисия и Сметната палата на Република България. Всяка партия, коалиция или инициативен комитет има право да получи копие от споразумението след одобрението му от ЦИК. След одобрението му от ЦИК, споразумението се публикува на интернет страницата на БНР.

**ЗА БЪЛГАРСКОТО НАЦИОНАЛНО РАДИО:**

**Александър Велев**

**Генерален директор**

**ЗА ПАРТИИ, КОАЛИЦИИ И ИНИЦИАТИВНИ КОМИТЕТИ:**

|  |  |  |  |
| --- | --- | --- | --- |
| **Партия, коалиция, инициативен комитет** | **Представляващ** | **Подпис** | **Пълномощно**  **да/не** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **Партия, коалиция, инициативен комитет** | **Представляващ** | **Подпис** | **Пълномощно**  **да/не** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| **Партия, коалиция, инициативен комитет** | **Представляващ** | **Подпис** | **Пълномощно**  **да/не** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| **Партия, коалиция, инициативен комитет** | **Представляващ** | **Подпис** | **Пълномощно**  **да/не** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |